Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: 32. számú melléklet a 8/1999. (I. 20.) FVM rendelethez
Paragraph Index: 1796

32. számú melléklet a 8/1999. (I. 20.) FVM rendelethez A természetes méz higiéniai idegen anyagot, valamint a minőséget meghatározó állategészségügyi laboratóriumi vizsgálatok költségeinek támogatása A támogatás a természetes méz higiéniai és minőségét meghatározó laboratóriumi vizsgálatok költségei után lehet igénybe venni. A támogatás igénylésére jogosult az a természetes mézet előállító (BTO 012521 0000) vagy forgalmazó természetes és jogi személy, valamint jogi személyiség nélküli gazdasági társaság, aki/amely a vizsgálatokat megrendeli, és a költségeit kifizeti. A támogatás alapját a minőséget vizsgáló (pollenvizsgálat is) tízezer minta, valamint az idegenanyag-tartalmat ellenőrző ezer minta laboratóriumi vizsgálatának költségei adják. A) A természetes méz minőségvizsgálata: A minőségvizsgálatra szolgáló tízezer minta általános forgalmi adó nélkül figyelembe vett laboratóriumi vizsgálati költsége fizethető ki költségtérítés címén, de az nem lehet több, mint kettőezer forint mintánként. B) A természetes méz idegenanyag-tartalmának vizsgálata: Az idegenanyag-tartalmat ellenőrző ezerötszáz minta általános forgalmi adó nélkül figyelembe vett laboratóriumi vizsgálati költsége fizethető ki költségtérítés címén, de az nem lehet több nyolcezer forintnál mintánként. C) A támogatás igényléséhez — a rendeletben foglaltakon túl — mellékelni kell:

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes